Jašteroplutvé

Jašteroplutvé ([ako rad aj:] jašteroplutvovcotvaré; lat. Sauropterygia) sú taxón plazov z taxónu jaštery (Sauria) v širšom zmysle. Zahŕňa najmä plesiosaury a notosaury; v širšom, najbežnejšom ponímaní zahŕňa aj plakodonty. 

Charakteristika (vrátane plakodontov) 
Jašteroplutvé boli vodné alebo polovodné živočíchy. Žili od začiatku triasu do vrchnej kriedy. Mali rozmanitý tvar tela a zahŕňali aj vysoko špecializované morské formy a plutvovitými končatinami. Pletenec prednej končatiny umožňoval pohyb plutiev pripomínajúcich veslá. Spodný jarmový oblúk im zanikol (euryapsidná lebka). Pravdepodobne mali schopnosť endotermie. Podskupina plesiosaury je najznámejšia; plesiosaury mali malú hlavu a veľmi dlhý (do 15 m dlhý) krk.

Systematika 
Zaradenie v systéme 
Presné zaradenie jašteroplutvých v rámci taxónu Sauria je sporné, ale pravdepodobne patria buď do či vedľa taxónu Lepidosauromorpha alebo do či vedľa taxónu Archosauromorpha alebo niekde vedľa Lepidosauromorpha a Archosauromorpha. Na tieto miesta v systéme patria buď priamo alebo ako súčasť "medzitaxónu". Takýmito medzitaxónmi môžu byť:
Enaliosauria/Euryapsida = jašteroplutvé, Saurosphargidae, ichtyosaury a Thalattosauriformes, alebo 
Pantestudines v širšom zmysle = jašteroplutvé a korytnačky (Testudinata resp. Pantestudines v užšom zmysle), prípadne plus Enaliosauria.  

Staršie sa jašteroplutvé zaraďovali do taxónu jašteroplutvovce (lat. Synaptosauria) - podrobnejšie pozri v článku jašteroplutvovce.

Vnútorná systematika
jašteroplutvé v širšom zmysle (Sauropterygia v širšom zmysle):
?rod †Atopodentatus
Placodontiformes
rod †Palatodonta
rad †doskozubcotvaré/plakodonty (Placodontia)
†Eosauropterygia/ jašteroplutvé v užšom zmysle/jašteroplutvovcotvaré (Sauropterygia v užšom zmysle) - do tohto taxónu patria najmä †plesiosaury a †notosaury; pozor na zámenu s taxónom Eusauropterygia, ktorý tvorí len časť taxónu Eosauropterygia 

Zdroje kapitoly Systematika:
BENTON, M. J. Vertebrate Palaeontology. 2014MATOUŠEK, Branislav; TRNKA, A. Prehľad systému chordátov. Acta Facultatis paedagogicae Universitatis Tyrnaviensis : Series B - rerum naturalium (Trnava: Trnavská univerzita), 1997, čís. 1, s. 41-54. ISBN 80-88774-29-2.Neenan, J. M.; Klein, N.; Scheyer, T. M. (2013). "European origin of placodont marine reptiles and the evolution of crushing dentition in Placodontia". Nature Communications. 4: 1621.Schoch, Rainer R.; Sues, Hans-Dieter (24 June 2015). "A Middle Triassic stem-turtle and the evolution of the turtle body plan". Nature. 523 (7562): 584–587Lee, M. S. Y. (2013). "Turtle origins: Insights from phylogenetic retrofitting and molecular scaffolds". Journal of Evolutionary Biology. 26 (12): 2729–2738.

Zdroje

Kategória:Sauropterygia